Leandro Rodríguez

Leandro Joaquín Rodríguez Telechea (s. 19. marraskuuta 1992 Montevideo) on uruguaylainen jalkapalloilija, joka edustaa Englannin valioliigassa pelaavaa Everton FC:tä. Oikeajalkainen Rodríguez on pelipaikaltaan hyökkääjä.

Ura

Seurajoukkueura 
Rodríguezin kasvattajaseura on River Plate Montevideo. Hän debytoi seuran edustusjoukkueen paidassa Uruguayn Primera Divisiónissa kaudella 2012–2013. Parhaimmalla kaudellaan, kaudella 2014–2015, Rodríguez teki 23 ottelussa yhdeksän maalia. Yhteensä hän pelasi pääsarjatasolla 71 ottelua viimeistellen niissä 19 maalia.

Elokuussa 2015 Rodríguez siirtyi Englannin valioliigan Everton FC:hen ollen seuran historian ensimmäinen uruguaylaispelaaja.

Muuta 
Myös Rodríguezin veli Diego Rodríguez on ammattilaisjalkapalloilija. Hän on pelannut Uruguayn alle 20-vuotiaiden maajoukkueessa. Rodríguezilla on myös Italian kansalaisuus.

Lähteet 

Uruguaylaiset jalkapalloilijat
Vuonna 1992 syntyneet
Elävät henkilöt